鞏城東莊道中作
作者：儲光羲
朝代：唐

paragraphs: 北陵散寒鳥，西山照初日。
婉孌晉陽京，踟躕野人室。
南軒草間去，後乘林中出。
靄靄長路暖，遲遲狹路歸。
蜉蝣時蔽月，枳棘復傷衣。
城上東風起，河邊早雁飛。
夏王紀冬令，殷人乃正月。
涯口度新雲，山陰留故雪。
幸逢耆耋話，餘待親隣別。
總轡出叢薄，歇鞍登峻隅。
春源既蕩漭，伏戰亦睢盱。
未獲遵平道，徒言信薄夫。